วัดบวรมงคล เป็นวัดโบราณ เดิมชื่อ วัดลิงขบ สมเด็จพระบวรราชเจ้า กรมพระราชวังบวรมหาเสนานุรักษ์ ทรงสถาปนาขึ้นใหม่ เพื่ออนุเคราะห์แก่ชาวรามัญอพยพมาพึ่งพระบรมโพธิสมภาร ได้มีสถานที่ประกอบกิจกุศลตามประเพณีของตน และพระราชทานนามว่า วัดบวรมงคล วัดบวรมงคลเป็นวัดที่มีชื่อเสียงในด้านการศึกษาพระปริยัติธรรม เป็นวัดสำหรับพระสงฆ์รามัญนิกาย ปีพุทธศักราช ๒๔๖๒ ได้เปลี่ยนเป็นวัดธรรมยุตและมีพระสงฆ์ไทยจำพรรษา สถานะและที่ตั้ง วัดบวรมงคล เป็นพระอารามหลวงชั้นตรีชนิดราชวรวิหาร ตั้งอยู่เลขที่ ๑๖๕ แขวงบางยี่ขัน เขตบางพลัด กรุงเทพมหานคร มีที่ดินตั้งวัด เนื้อที่ ๒๙ ไร่ ๒ งาน ๒๕ ตารางวา ที่มา : วัดบวรมงคล. (๒๕๖๔). ใน กรมการศาสนา , พระอารามหลวง เล่ม ๑. (หน้า .๒๖๕-๒๖๗). กรมการศาสนา.
มหาวิทยาลัยราชภัฏบ้านสมเด็จเจ้าพระยา. สำนักวิทยบริการและเทคโนโลยีสารสนเทศ
ลิงค์ข้อมูลในระบบ Matrix